27. April 2006  Hüt isch bereits min 3. Arztbsuech gsi - d'4-Monets-Kontrolle. Frau Dokter isch rundum zfriede mit mir. Ich han au schön mitgmacht bim Ufsitze, Chopfhebe, em Gägestand  nahluege und uf Grüüsch lose. Was mer chli muen korrigiere isch mini Chofhaltig. Ich tendiere stark dezue, zvill nach rächts zluege. Jetzt muen s'Mami s'Bettli dihei chehre und mich chli meh vo links her aspräche. Suscht chum ich en schiefe Chopf über.  Die zweit Impfig hani au no übercho. Han d'Frau chli komisch aglueged wo ich en Schmerz im lingge Oberschänkel gspürt han, aber ich han keis bitzli müese brüele! S'Mami isch uh stolz gsi uf mich!  Mini neuschte Mass sind 6320g schwär, 62,5cm lang und  en Chopfumfang vo 40,7cm. Bi Gwicht und Grössi lieg ich genau im Durchschnitt, bim Chopfumfang chli drunder. Also alles bestens mit mir - ich gedeih prächtig!